《茅斋夜酌示诸生和迁居之夕闻邻舍儿读书》
明代·李之世

蛙宫陈乐部，阶树应时禽。虽无山水缘，耳畔足清音。

斋中何所山，木榻与布衾。门庭多韵士，弦诵间豪吟。

灵气归海潮，自北以至南。海霞朝夕变，涛声自古今。

人生如风萍，一别即商参。念此恻中肠，惟赖酒杯深。

坐客扬清歌，歌罢还复斟。颓然遂至醉，无言对韵琴。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，山《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。